представителни държави въз основа на информацията относно БНД в базата данни на Световната банка. Последната нарежда Мексико сред държавите с по-висок среден доход, така че равнището ѝ на развитие е сравнимо с това на КНР. Тази категория включва държави с БНД на глава от населението между 3 896 USD и 12 055 USD през 2017 г., последната година, за която има налични търговски данни. Класирането е индивидуално, а не на групи държави, принадлежащи към зони за свободна търговия, митнически съюзи и други. Комисията заключи, че всичките шест изброени държави са еднакво сравними с КНР по отношение на икономическото развитие. Поради това възражението беше отхвърлено.
 3.2.3.3. Производство на продукта, предмет на прегледа, и достъпност на публична информация в представителната държава
 (98)
 В бележката от 13 април 2018 г. Комисията уточни, че според наличните сведения продуктът, предмет на прегледа, се произвежда в Аржентина, Колумбия, Малайзия, Мексико, Южна Африка и Тайланд.
 (99)
 Комисията установи, че за три от страните, а именно Аржентина, Колумбия и Тайланд, въпросът с достъпността на публична информация трябва да се проучи допълнително, особено що се отнася до публичната финансова информация от производители на продукта, предмет на прегледа.
 (100)
 За Колумбия и Тайланд не беше намерена публична финансова информация от производители на продукта, предмет на прегледа. Що се отнася до Аржентина, публично достъпната финансова информация, която беше намерена, е за групата Ternium, която произвежда продукта, предмет на прегледа в тази държава. От наличната финансова информация обаче не става ясно коя част от нея се отнася до дейностите на групата в Аржентина, тъй като са включени данни за Аржентина наред с други държави като Боливия, Чили, Парагвай и Уругвай. Следователно информацията не е достатъчно точна, за да бъде използвана като подходяща референтна стойност.
 (101)
 В коментарите си към бележката от 13 април 2018 г. заявителят повтори искането си, предлагайки Южна Африка като най-подходяща представителна държава. В страната има двама производители на продукта, предмет на прегледа. За единия от тях, Safal Steel (Pty) Ltd., няма публично достъпна финансова информация. Въпреки че за другия производител, ArcelorMittal South Africa, такава информация е налична, дружеството е било на загуба както през разследвания период в рамките на прегледа, така и през разглеждания период. Поради това то не може да бъде избрано, тъй като при финансовите данни на едно губещо дружество липсва елементът на печалба. Тъй като не откри други производители на продукта, предмет на прегледа, с публично достъпна финансова информация в Южна Африка, Комисията реши, че тази държава не е подходяща да изпълнява ролята на представителна държава.
 (102)
 В коментарите си към бележката от 3 юли 2018 г. заявителят възрази, че решението на Комисията да отхвърли Южна Африка като възможна представителна държава е неоснователно, тъй като фактът, че производителят на продукта, предмет на прегледа, е бил на загуба през една година, не може да бъде решаващ фактор при избора на представителна държава.
 (103)
 Тъй като имаше голям брой възможни представителни държави, от които да направи своя избор, Комисията реши да избере държава, където публично достъпните регистри на дадено дружество дават приемливо количество информация за административните разходи,